ระเบียบกรมสอบสวนคดีพิเศษระเบียบกรมสอบสวนคดีพิเศษว่าด้วยวิธีปฏิบัติในการดำเนินการเกี่ยวกับของกลางที่ถูกริบตามคำพิพากษาหรือคำสั่งศาลพ.ศ. ๒๕๕๐[๑] โดยที่เป็นการสมควรกำหนดแนวทางปฏิบัติเกี่ยวกับทรัพย์สินของกลางที่ถูกริบตามคำพิพากษาหรือคำสั่งศาลอาศัยอำนาจตามความในมาตรา ๓๒ แห่งพระราชบัญญัติระเบียบบริหารราชการแผ่นดิน พ.ศ.๒๕๓๔ แก้ไขเพิ่มเติมตามความในมาตรา ๑๒แห่งพระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕กรมสอบสวนคดีพิเศษจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกรมสอบสวนคดีพิเศษว่าด้วยวิธีปฏิบัติในการดำเนินการเกี่ยวกับของกลางที่ถูกริบตามคำพิพากษาหรือคำสั่งศาลพ.ศ. ๒๕๕๐ข้อ๒ระเบียบนี้ให้ใช้บังคับตั้งแต่บัดนี้เป็นต้นไปข้อ๓ ในระเบียบนี้อธิบดี หมายความถึงอธิบดีกรมสอบสวนคดีพิเศษของกลาง หมายความว่าวัตถุหรือทรัพย์สินใด ๆ ที่ถูกริบตามคำพิพากษาหรือคำสั่งศาลในคดีถึงที่สุดคณะกรรมการ หมายความว่าคณะกรรมการดำเนินการเกี่ยวกับของกลางประกอบด้วยผู้บัญชาการสำนักพัฒนาและสนับสนุนคดีพิเศษเป็นประธานผู้บัญชาการสำนักคดีหรือผู้แทนซึ่งเป็นพนักงานสอบสวนคดีพิเศษ ระดับ ๘ สำนักละ ๑ คนเป็นกรรมการ ผู้อำนวยการส่วนควบคุมและรักษาของกลางสำนักพัฒนาและสนับสนุนคดีพิเศษเป็นกรรมการและเลขานุการการดำเนินการเกี่ยวกับของกลาง หมายความว่าการพิจารณาเสนอให้ขายทอดตลาดของกลางเพื่อนำเงินที่ได้จากการขายทอดตลาดส่งเข้าคลังแผ่นดินนำของกลางไปใช้ประโยชน์ในราชการหรือทำลายของกลางข้อ๔อธิบดีมีอำนาจวินิจฉัยชี้ขาดเพื่อปฏิบัติการให้เป็นไปตามระเบียบนี้ข้อ๕การดำเนินการเกี่ยวกับของกลางให้ดำเนินการให้แล้วเสร็จภายใน ๖๐วันนับตั้งแต่วันที่อธิบดีมีคำสั่งแต่งตั้งคณะกรรมการในกรณีที่ไม่อาจดำเนินการเสร็จสิ้นภายในกำหนดเวลาตามวรรคหนึ่งให้คณะกรรมการรายงานอธิบดีโดยเร็วข้อ๖เมื่อมีคำพิพากษาหรือคำสั่งศาลในคดีถึงที่สุดให้ริบของกลางให้ผู้บัญชาการสำนักคดีที่ยึดของกลางเสนอเรื่องผ่านผู้บัญชาการสำนักพัฒนาและสนับสนุนคดีพิเศษขอให้อธิบดีพิจารณาสั่งการให้ดำเนินการเกี่ยวกับของกลาง โดยจัดทำบัญชีของกลางและข้อเสนอแนะว่าควรดำเนินการเกี่ยวกับของกลางอย่างใดข้อ๗ให้ผู้บัญชาการสำนักพัฒนาและสนับสนุนคดีพิเศษ ประมวลเรื่องตามข้อ ๖เสนอตามสายงานถึงอธิบดีเพื่อพิจารณาสั่งการให้คณะกรรมการประชุมพิจารณาดำเนินการเกี่ยวกับของกลางข้อ๘ คณะกรรมการมีหน้าที่ประชุมพิจารณาว่าสมควรดำเนินการเกี่ยวกับของกลางอย่างใดดังนี้๘.๑ในกรณีเห็นว่าสมควรขายทอดตลาดของกลางเพื่อนำเงินที่ได้จากการขายทอดตลาดส่งเข้าคลังแผ่นดินให้เสนอความเห็นตามสายงานให้อธิบดีพิจารณาสั่งการให้มีการขายทอดตลาดโดยให้ดำเนินการตามประกาศกรมสอบสวนคดีพิเศษ เรื่องหลักเกณฑ์และวิธีการขายทอดตลาดของกลางตามระเบียบกระทรวงยุติธรรมว่าด้วยการนำของกลางออกขายทอดตลาดหรือนำไปใช้ประโยชน์ของทางราชการพ.ศ. ๒๕๔๗ โดยอนุโลม๘.๒ในกรณีเห็นว่าสมควรนำของกลางไปใช้ประโยชน์ในราชการให้เสนอความเห็นตามสายงานให้อธิบดีพิจารณาสั่งการให้หน่วยงานราชการใดเตรียมการใช้ประโยชน์ของกลางส่วนใดเพื่อรอการอนุมัติจากกระทรวงการคลัง๘.๓ในกรณีเห็นว่าสมควรนำของกลางไปทำลายให้เสนอความเห็นตามสายงานให้อธิบดีพิจารณาสั่งการ ดังนี้(๑)สถานที่และวิธีการทำลายของกลางที่เหมาะสม(๒)เชิญผู้แทนหน่วยงานหรือองค์กรใดที่เกี่ยวข้องกับของกลาง และผู้แทนสื่อมวลชนใด ๆมาร่วมสังเกตการณ์การทำลายของกลางของคณะกรรมการ(๓)ให้มีการบันทึกภาพและวีดีทัศน์ทุกขั้นตอนการทำลายของกลางไว้ข้อ๙ เมื่ออธิบดีสั่งการตามข้อ ๘.๑, ๘.๒ หรือ ๘.๓แล้ว ให้คณะกรรมการดำเนินการ ดังนี้๙.๑ในกรณีอธิบดีสั่งการให้ขายทอดตลาดของกลางตามข้อ ๘.๑เมื่อดำเนินการเสร็จสิ้นแล้วให้นำเงินที่ได้จากการขายทอดตลาดส่งฝ่ายการเงินและพัสดุเพื่อส่งเข้าคลังแผ่นดิน๙.๒ในกรณีอธิบดีสั่งการให้หน่วยราชการใดเตรียมการใช้ประโยชน์ของกลางส่วนใดตามข้อ ๘.๒ให้ส่งเรื่องให้ฝ่ายการเงินและพัสดุจัดทำหนังสือขออนุมัตินำของกลางไปใช้ประโยชน์ในทางราชการไปยังกระทรวงการคลังเมื่อกระทรวงการคลังอนุมัติแล้วหน่วยราชการที่เตรียมการใช้ประโยชน์จึงนำของกลางไปใช้ประโยชน์ได้๙.๓ในกรณีอธิบดีสั่งการให้ทำลายของกลาง ให้ดำเนินการตามที่ได้รับอนุมัติในข้อ ๘.๓๙.๔จัดทำรายงานผลการดำเนินการเกี่ยวกับของกลางให้อธิบดีทราบเมื่อดำเนินการเสร็จสิ้นแล้วประกาศ ณ วันที่ ๕มิถุนายน พ.ศ. ๒๕๕๐สุนัย มโนมัยอุดมอธิบดีกรมสอบสวนคดีพิเศษดลธี/พิมพ์๔กุมภาพันธ์ ๒๕๕๔พรรณิศา/ผู้จัดทำ๕กุมภาพันธ์ ๒๕๕๔เลิศศักดิ์/ผู้ตรวจ๖กุมภาพันธ์ ๒๕๕๔[๑] ราชกิจจานุเบกษา เล่ม ๑๒๔/ตอนพิเศษ ๘๓ ง/หน้า ๒๗/๑๑ กรกฎาคม ๒๕๕๐